Gang Gyeong-hwa
Gang Gyeong-hwa, litteris Coreanis 강경화, aliis linguis saepe Kang Kyung-wha (Seuli nata die 7 Aprilis 1955) est politica Coreae Meridianae et internationalis.

Alumna est universitatis Yonsei in urbe natali et universitatis Massachusettensis iuxta Amherst Massachusettensium ubi communicationi interculturali studuit. Apud systema radiophonicum Coreanum, deinde iuxta praesidem parlamenti rei publicae Coreanae operam dedit. Ab anno 1998 apud ministerium rerum externarum Coreanum meridianum laboravit, sed a mense Septembri 2001 legata est pro patria sua Novi Eboraci iuxta Nationes Unitas, ubi denuo praeses commissionis de conditione mulierum merebat. Inde usque in 2017 ibidem apud Nationes Unitas laboravit: ab 2006 iussu Kofi Annan commissa superior adiuncta de iuribus humanis, ab 2013 iussu Ban Gimun secretaria generalis vicaria ab auxilio casuum subitorum humanitario, a mense Ianuario 2017 iuxta Antonium Guterres consiliaria rerum politicarum specialis.

Minister a rebus externis Coreae Meridianae a praeside Mun Jaein mense Maio 2017 selecta. die 18 Iunii 2017 creata est.

Bibliographia 
 
 "Kang Kyung-wha: Seoul's first-ever female FM nominee" in Korea Herald (21 Maii 2017)

Nexus externi  
 "Former Deputy High Commissioner: Kyung-wha Kang" apud Nationes Unitas
 "Ms. Kyung-wha Kang of the Republic of Korea - Senior Advisor on Policy" (1 Ianuarii 2017) apud Nationes Unitas
 "Guterres elige a tres mujeres como pilares de su equipo en la ONU" (15 Decembris 2016) apud EFE
 "Communication Alumna Kyung-Wha Kang Named UN Special Advisor" (3 Ianuarii 2017) apud UMassAmherst
 "Interview with Kyung-wha Kang (UNOCHA) at the High-Level Roundtable on Human Mobility and Climate Change" apud Environmental Migration Portal

Homines vivi
Nati 1955
Politici Coreae
Politici internationales
Alumni Universitatis Yonsei
Alumni Universitatis Massachusettensis